สนามกีฬาสุระกุล

สนามสุระกุล เป็นสนามที่สามารถใช้ได้หลายประเภท ตั้งอยู่ในจังหวัดภูเก็ต ประเทศไทย มีความจุประมาณ 16,000 ที่นั่ง โดยเคยเป็นสนามเหย้าของภูเก็ต เอฟซี และบ้านบึงภูเก็ต ซิตี้ ปัจจุบันเป็นสนามเหย้าของภูเก็ต อันดามัน เอฟซีในไทยลีก 3

ประวัติ
https://www.facebook.com/permalink.php?story_fbid=365477210300526&id=317342891780625
สนามสุระกุล เดิมเป็นสุสานหรือฮวงซุ้ยซีเต๊กค้า พื้นที่หากมองจากถนนจะเป็นเนินขึ้นไปบนเขา ปี พ.ศ. 2505 ทางการได้หาที่สร้างสนามกีฬาของจังหวัดแทนสนามไชย(สโมสรข้าราชการ)ตรงข้ามศาลากลาง เพราะเวลามีกีฬานักเรียนนักศึกษาสถานที่เริ่มคับแคบเนื่องจากจำนวนผู้เข้าร่วมที่มากขึ้น กรมพลศึกษาและทางจังหวัดจึงตกลงเอาที่สุสานบางส่วนเป็นมาสร้างเป็นสนามกีฬา โดยการล้างป่าช้าคือขุดศพขึ้นมาแต่ละหลุม แล้วนำมาทำพิธี 4 ศาสนา หลังจากนั้นจะใช้รถเกรดดิน ปรับที่ให้เสมอโดยเอาดินด้านหลังและข้างมาปรับใส่ด้านหน้าและด้านข้างเลยทำให้ไม่ต้องสร้างอัฒจรรย์ สามารถทำเป็นที่นั่งได้เลย สนามสุระกุลทำพิธีเปิด เมื่อปี พ.ศ. 2507 โดยเสาไฟรอบสนามได้รับการบริจาคจาก พ่อค้า นายเหมือง เป็นสนามแรกในส่วนภูมิภาคและเพื่อเป็นเกียรติให้กับผู้ว่าราชการจังหวัดที่รับราชการอยู่ในขณะนั้น จึงใช้นามสกุลของ นายอ้วน สุระกุล เป็นชื่อของสนาม ในปัจจุบันมีหน่วยงานที่ ควบคุมดูแลได้แก่ องค์การบริหารส่วนจังหวัดภูเก็ต

 การแข่งระดับนานาชาติ 
วันที่ทีม 1ผลทีม 2รายการ 6 ธันวาคม 2551    3–0    เอเอฟเอฟ ซูซูกิ คัพ 2008 6 ธันวาคม 2551    2–0    เอเอฟเอฟ ซูซูกิ คัพ 2008 8 ธันวาคม 2551    2–3    เอเอฟเอฟ ซูซูกิ คัพ 2008 8 ธันวาคม 2551    0–6    เอเอฟเอฟ ซูซูกิ คัพ 2008 10 ธันวาคม 2551    3–0    เอเอฟเอฟ ซูซูกิ คัพ 2008 10 ธันวาคม 2551    4–0    เอเอฟเอฟ ซูซูกิ คัพ 2008

 อ้างอิง 

หมวดหมู่:สนามฟุตบอลในประเทศไทย
หมวดหมู่:สนามกีฬาในจังหวัดภูเก็ต
หมวดหมู่:สนามกีฬาอเนกประสงค์ในประเทศไทย
หมวดหมู่:สิ่งก่อสร้างในอำเภอเมืองภูเก็ต